

**Disgrifiad Swydd: Gwyddonydd Data - Ymchwil Data Iechyd y DU**

|  |  |
| --- | --- |
| **Coleg/Ysgol:** | Ysgol Feddygaeth Prifysgol Abertawe |
| **Teitl y Swydd:** | Gwyddonydd Data |
| **Adran/Pwnc:** | Yr Ysgol Feddygaeth |
| **Cyflog:** | £33,882 i £37,999 y flwyddyn, ynghyd â buddion pensiwn USS |
| **Oriau gwaith:** | 35 awr yr wythnos |
| **Contract:** | Cyfnod penodol am 2 flynedd.  |
| **Lleoliad:** | Lleolir y swydd hon ar Gampws Parc Singleton. |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol.Rydym yn chwilio am wyddonydd data i gyfrannu'n rhagweithiol at ymchwil arloesol gan ddefnyddio data amgylcheddol a gedwir o fewn SAIL. Mae'r swydd hon yn cynnwys cyfrannu at weithgareddau cefnogi ymchwil, prosiectau ymchwil i iechyd a chyd-ddatblygu offer ac isadeiledd i hwyluso gwaith ymchwil. Bydd deiliad y swydd yn aelod o Ymchwil Data Iechyd y DU Cymru, tîm rhyngddisgyblaethol sy'n defnyddio dulliau arloesol i ymchwilio'r maes hwn ymhellach, er mwyn manteisio i’r eithaf ar y data hyn i wella iechyd a lles y boblogaeth. |
| **Gwybodaeth gefndirol** | Diben y rôl hon yw cefnogi rôl Prifysgol Abertawe o fewn Ymchwil Data Iechyd y DU, yn benodol y Rhaglen Sbarduno Ymchwil sy'n canolbwyntio ar Lid ac Imiwnedd dan arweiniad yr Athro Gwyneth Davies. https://www.swansea.ac.uk/staff/gwyneth.davies/Bydd y Rhaglen Sbarduno Ymchwil i Lid ac Imiwnedd yn archwilio llid ac imiwnedd fel dulliau sylfaenol cyffredinol, gan ganolbwyntio i ddechrau ar glefydau anadlol ac alergedd mynych. Gall y cyflyrau hyn gael eu gwaethygu gan achosion o lid acíwt oherwydd heintiau feirws a ffactorau amgylcheddol megis llygredd, tybaco, paill, y tywydd, cyffuriau, bwydydd, pryfed pigog etc.Nod y rhaglen hon yw gwella dealltwriaeth a rheolaeth o glefydau anadlol ac alergedd cyffredin. Bydd yn olrhain patrymau clefydau, gan nodi a mynd i'r afael ag amrywiadau mewn gofal, a datblygu offer newydd i ragweld risgiau gan ddefnyddio ffynonellau data amrywiol megis geneteg a thechnoleg wisgadwy. Yna bydd y rhaglen hon yn gwerthuso'r offer hyn drwy dreialon ar raddfa fawr ac yn rhannu ei chanfyddiadau â chymunedau ymchwil i wyddor data a resbiradaeth byd-eang. |
| **Prif Ddiben y Swydd** | 1. Cyfrannu at brosiectau ymchwil o fewn grŵp prosiect Ymchwil Data Iechyd y DU, gan gynnwys:
* Cyfrannu at gynllunio a rheoli fel tîm
* Dylunio Ymchwil
* Paratoi data
* Dadansoddiad ystadegol
* Ysgrifennu canlyniadau i’w cyhoeddi
1. Cyfrannu at weithgareddau cymorth SAIL, gan gynnwys darparu data i brosiectau, adolygu allbynnau prosiect, ymateb i ymholiadau ymchwilwyr am SAIL a helpu ymchwilwyr i ddatblygu syniadau prosiectau.
2. Cyfrannu at ddatblygu offer meddalwedd a dulliau newydd ar gyfer gweithio gyda data.
 |
| **Dyletswyddau Cyffredinol** | 1. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, creu syniadau gwreiddiol a chyflwyno canlyniadau.
2. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.
3. Dangos hunangymhelliant, a defnyddio eich menter eich hun er mwyn dod o hyd i ffyrdd addas o fynd i'r afael â heriau a gofyn am arweiniad yn ôl yr angen.
4. Rhyngweithio'n gadarnhaol ac yn broffesiynol â chydweithredwyr a phartneriaid eraill, yn y Coleg ac mewn mannau eraill yn y Brifysgol a'r tu hwnt fel y bo'n briodol, megis ym maes diwydiant/masnach, sefydliadau cyhoeddus, ysbytai a'r byd academaidd.
5. Cyfrannu at faterion trefniadol y Coleg i’w helpu i weithredu’n ddidrafferth a helpu i godi ei broffil ymchwil allanol.
6. Bod yn ymwybodol o ddatblygiadau yn y maes, o safbwynt technegol, penodol a chyffredinol, a'u goblygiad ehangach ar gyfer maes y ddisgyblaeth, cymwysiadau masnachol a'r economi wybodaeth.
7. Gweithredu fel cynrychiolydd neu aelod o bwyllgorau pan fo angen gan ddefnyddio'r cyfle i ehangu eich profiad proffesiynol.
8. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, Adolygiadau Datblygiad Proffesiynol, a chymryd rhan mewn digwyddiadau hyfforddiant.
9. Cynnal a gwella cysylltiadau â'r sefydliadau proffesiynol a chyrff cysylltiedig eraill.
10. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys sicrhau bod cofnodion llyfrau log y prosiect yn cael eu hanfon at y Brifysgol/Prif Ymchwilydd ar ôl i'r gwaith gael ei gwblhau.
11. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
12. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
13. Arwain y gwaith o wella perfformiad iechyd a diogelwch yn barhaus trwy ddealltwriaeth dda o'r proffil risg a datblygu diwylliant iechyd a diogelwch cadarnhaol.
14. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd Pennaeth y Coleg/Adran neu gynrychiolydd a enwebwyd.
15. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol
 |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb allu dangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.**Rydym yn Broffesiynol**Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog**Rydym yn Cydweithio**  Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.**Rydym yn Ofalgar**Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:****Gwerthoedd:*** Tystiolaeth o ymfalchïo mewn darparu gwasanaethau ac atebion proffesiynol
* Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.
* Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.
* Dangos gwybodaeth ac arbenigedd yn y pethau canlynol:

- dulliau dadansoddi data uwch - rhaglennu ystadegol (megis R, Python, a Stata)- gweithio gyda setiau data iechyd cyffredin- defnyddio SQL i gwestiynu a rheoli setiau data mawr a chymhleth**Cymwysterau:*** Gradd neu brofiad cyfwerth mewn disgyblaeth berthnasol.

**Profiad:**1. Profiad sylfaenol o ysgrifennu côd neu gyfrannu at ddatblygu meddalwedd mewn iaith raglennu uwch.
2. Profiad sylfaenol o weithio gyda setiau mawr o ddata.

**Gwybodaeth a Sgiliau:**1. Diddordeb mewn ysgrifennu a chyhoeddi papurau ymchwil, a chyfrannu at y gwaith hwn, yn enwedig ar gyfer cyfnodolion a adolygir gan gymheiriaid.
2. Gallu amlwg i gynnal ymchwil yn unol ag amcanion y prosiect
3. Tystiolaeth o sgiliau cynllunio i gyfrannu at y prosiect ymchwil
4. Ymrwymiad i ddatblygiad proffesiynol parhaus

**Y Gymraeg:**Lefel 1 – ychydig Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/).**Meini Prawf Dymunol:**1. Profiad o weithio yn ôl methodolegau datblygu meddalwedd, yn enwedig methodolegau ystwyth.
2. Yn gyfarwydd i ryw raddau ag ymchwil epidemiolegol a dadansoddiad ystadegol
3. Profiad o raglennu yn SQL, R, a / neu Python.
4. Deall dyluniadau astudio epidemiolegol
5. Creu llifoedd gwaith y gellir eu hatgynhyrchu ar gyfer rheoli data a'i ddadansoddi
6. Defnyddio offer rheoli fersiynau (e.e. git)
 |
| **Additional Information** | Ymholiadau anffurfiol: Croesewir ymholiadau anffurfiol a dylid eu cyfeirio at yr Athro Gwyneth Davies; e-bost gwyneth.davies@abertawe.ac.uk Dyddiad llunio'r rhestr fer:Dyddiad y cyfweliadau: |

  